વાવાઝોડાની તીવ્રતાના કારણે રસ્તા પર ધરાશાયી થતાં વૃક્ષો દુર કરવા જરૂરી બુલડોઝર અને કટર મશીનોની વ્યવસ્થા કરવા તેમણે સુચનાઓ આપી હતી. આ ઉપરાંત જિલ્લા પોલીસ, SRP, Cost Guard, Air Force, Army વગેરે સાથે યોગ્ય સંકલન સાધવા પણ તેમણે સુચનાઓ આપી હતી. બધા માછીમારો પરત ફરી જાય તેની તકેદારી રાખવા વહીવટી તંત્રને વધુ સજ્જતા દાખવવા સુચનાઓ આપી હતી. જિલ્લામાં આવેલા મોટા ઔધ્યોગિક એકમો, પાવર પ્લાન્ટ અને બંદરો પોતાના ઓન સાઈટ અને ઓફ સાઈટ પ્લાન પ્રમાણે કાર્યવાહી થાય અને નિયમન કરી કારીગરોની હેરફેર નિયંત્રિત થાય તે જોવા પણ જણાવ્યું હતુ.